**ROMÂNIA**

 **JUDEŢUL HUNEDOARA**

 **MUNICIPIUL D E V A**

 **PRIMARUL**

**REFERAT DE APROBARE**

privind documentatia pentru delegarea gestiunii serviciului de salubrizare pentru activitățile de deratizare, dezinsecție si dezinfecție in municipiul Deva

 Prin Hotărârea Consiliului local nr.23/2018 a fost aprobat Contractul de delegare a gestiunii prin concesiune a activităților de dezinsecție, dezinfecție și deratizare din cadrul seviciului public de salubrizare al municipiul Deva pentru o perioada de 4 ani. In data de 07.03.2022 expira Contractul de delegare a gestiunii prin concesiune a activitățile de dezinsecție, dezinfecție și deratizare.

Astfel se impune aprobarea documentației necesare pentru încheierea unui nou contract privind delegarea gestiunii serviciului de salubrizare pentru activitățile de deratizare, dezinsecție si dezinfecție in municipiul Deva

În conformitate cu prevederile art.1 alin.2 lit. ”e”, art.8 alin.1, alin.3 lit. ”d” și ”i”, art.22, art.29, art.30 din Legea nr. 51/2006 privind serviciile comunitare de utilitați publice, republicată, cu modificările și completările ulterioare, ale art.2 alin.1, alin.3 lit”k”, art.6 alin.1 lit. ”e”, ”h și ”i”, art.12, art.14 din Legea nr.101/2006 privind serviciul de salubrizare a localitatilor, cu modificarile si completarile ulterioare; ale Ordinului A.N.R.S.C. nr.82/2015 privind aprobarea Regulamentului-cadru al serviciului de salubrizare a localitatilor, ale Ordinului A.N.R.S.C. nr. 111/2007 privind probarea Caietului de sarcini-cadru al serviciului de salubrizare a localitatiilor precum, ale Ordonanței de Urgență a Guvernului nr. 98/2016 privind achizițiile publice, ale Legii nr.52/2003 privind transparența în administrația publică, cu modificările și completările ulterioare,

In temeiul art.129 alin. 2 lit. ”d”, alin. 7 lit. ”n”, alin. 14, art. 139 alin.3 si art. 196 alin.1 lit. ”a” din din Ordonanța de urgență a Guvernului nr.57/2019 privind Codul administrativ, cu modificările și completările ulterioare,

Supun comisiilor de specialitate si plenului Consiliului local proiectul de hotărâre privind aprobarea documentatiei pentru delegarea gestiunii serviciului de salubrizare pentru activitățile de deratizare, dezinsectie si dezinfectie in municipiul Deva.

 **PRIMAR,**

 **Nicolae Florin Oancea**